Siis ilmus talle unes Issanda ingel ja rääkis, et viljastumine oli toimunud Pühast Vaimust ja et Joosepist pidi saama lapse hooldaja ning kasvataja. Õiglane Joosep viis Maarja oma koju ning nende pulmapidu peeti juudi kommete kohaselt. Joosep vaikis talle usaldatud suurest saladusest ning hoidis selle varjul. Ta sai maailmakõiksuse suurima ime, Jumala inimeseks sündimise lähimaks tunnistajaks. Joosep sai ka anda lapsele nimeks Jeesus  (Päästja). Karjaste ja tarkade külaskäigu järel ilmus Joosepile jälle unes Issanda ingel ning käskis tal lapse ja emaga Egiptusse põgeneda. Kui oht oli möödas, pöördusid nad tagasi Naatsaretti ning Joosep jätkas oma ameti pidamist. Ta õpetas Jeesusele nii puusepatööd kui ka Jumala seaduse tundmist. Kõike loov Sõna ja Seaduseandja oli saanud piiratuks ja õppimatuks, et õpetada meile tõelist teadmist. Lunastaja lapsepõlveaastad möödusid rahulikult. Ta tegi oma maistele vanematele kuulekalt tööd. Joosep pidas  vaikides oma saladust ja ka Maarja hoidis sünniga seotud imed oma südames, mõtiskledes juhtunu üle.